Siseministeerium

Eesti Politsei Kutseühing

[kutse@kodanikuportaal.eu](mailto:kutse@kodanikuportaal.eu)

Lp siseminister hr Andres Anvelt

Tänan vastuse eest.

Teie vastuskirjast sain aru, et olete meie kirjast kohati valesti aru saanud. Nimelt Eesti Politsei Kutseühing ei ole ise PPA osas läbi viinud uuringuid vaid me oleme läbiviidud uuringuid analüüsinud ja võrrelnud tegelikult toimuvaga. Samuti oleme õiguslikult analüüsinud PPA sisest haldustegevust ja sellega seotud olnud tegevusi ning leidnud selles seadusega vastuolusid. Need vastuolud ei ole juhuslikud vaid jätkuv tegevus mille teiseks pooleks on tegelike asjaolude varjamine või ettenähtud avaliku teabe avaldamisega manipuleerimine ja toimuva vaikiv aktsepteerimine.

Kuna allkirjastasite vastuskirja ise siis eeldan, et tutvusite esitatud kirjaga isiklikult. Kui nõustuda, et PPA tegevust tööandjana ei ole hinnatud siis paistab, et sellega on kõik korras kuid PPA sisekommunikatsiooni uuringud annavad PPA sisesele töökorraldusele ja alluvate ülemuste tööalasele suhtlusele väga kesise hinnangu mida on kõikvõimalikul moel ilusamaks põhjendatud või peetud taunitavaid asjaolusid ebaoluliseks.

Saan aru ka sellest, et Eesti Politsei Kutseühingu poolt välja toodud võtmeküsimused võivad tunduda esmapilgul arusaamatutena kuid need küsimused ei ole tekkinud niisama vaid sellele on eelnenud aastatepikkune analüüs.

Olete siseministrina ka ise öelnud, et soovite oma valdkonda tunda sisemiselt ja süviti, kuidas asjad käivad ning toimivad. Eesti Politsei Kutseühing pakub täna võimalust tõstatatud küsimuste näol saada selgusele PPA siseolukorrast.

Alates aastast 2009.a. kui siseminister oli Marko Pomerants ja lõpetades Hanno Pevkur´iga on kõik siseministrid vaadanud PPA kui tööandja sisesele haldustegevusele läbi sõrmede. Siiski on ebavõrdse kohtlemise faktid PPA töötajate vahel avalikuks tulnud mida on hiljem tagantjärele silutud nagu ametinimetuse isikliku teenistusastmetega vastavusse viimisega toimus.

Arvan, et läbi ajakirjanduse ei ole lisaks muule mõistilk arutleda teemadel nagu;

1. Miks ei ole kõikide PPA ametnike osas kättesaadavad nende ametijuhendid ja haridustase?
2. Kas ametijuhendid kajastavad konkreetse ametniku igapäevaseid tegevusi?
3. Miks ei ole PPA ametnike osas kättesaadavad palgaandmed ja avaldatud on üksnes põhipalk?
4. Miks makstakse osadele PPA töötajatele muutuvpalgana aastas välja rohkem kui 20% nende põhipalgast, mis on selge vastuolu ATS § 61 lg 5.?
5. Miks siseministri antud PPA palgajuhend kehtestab lisatasusid mida seadusega ette ei nähta ATS § 61 lg 6.?
6. Miks politseiametniku staatuse varjus teenivad endale politsei eripensioni välja isikud kes päevagi ei tee tööd, mis eeldaks politseiametniku staatuse vajadust?
7. Kas PPA-l on pädevust ja õigust korraldada tänases mahus sisekoolitusi või tegeleda arendustööga või on selle näol tegemist isetegevusega?

Kui siin ei ole tegemist ebavõrdse kohtlemise, manipulatsiooniga, tegevuste mittesihipärasusega mis on korruptsioonile viitavad asjaolud siis millega on tegu ja kuidas seda põhjendatakse?

Eesti Politsei Kutseühing peab lubamatuks, et tõstatatud küsimustest hoolimata ei soovita nendega tegeleda ja asutakse kaitsvale või lisaselgitusi taotlevale seisukohale kuna ei saada aru probleemist.

Lihtne järeldus sellele on, et kas probleemi üldse ei ole või probleemi ei soovita tunnistata või teatakse probleemidest kuid puuduvad lahendused või, et lahendused puudutavad isikuid kes peavad lahendusi leidma ja tegevusetus on tingitud omahuvi või huvide konfliktiga.

Leian, et on mõistlik alustada dialoogi sest Eesti Politsei Kutseühing ega mõni teine osapool ei saa ennustada, mis tõstatatud küsimuste kontekstis avalduda võib.

Eesti Politsei Kutseühing loodab, et meie tõstatatud küsimused saavad vastused ja selgitatud ning kahtlused ja vastuolud saaksid välistatud.

Lugupidamisega

/allkirjastatud digitaalselt/

Aare Siir

Eesti Politsei Kutseühing

juhatuse liige